Αγαπητοί γονείς,

κατ’ αρχάς ελπίζουμε να είστε υγιείς και οπλισμένοι με δύναμη και υπομονή. Τον τελευταίο καιρό ζούμε στιγμές πρωτόγνωρες σχεδόν εμπόλεμες: Γεγονότα που ποτέ δε φανταζόμασταν ότι θα βιώναμε στον πολιτισμένο κόσμο μας.

Μετά το αρχικό σοκ, θεωρούμε ότι ο καθένας μας πρέπει με αίσθημα ατομικής ευθύνης να δραστηριοποιηθεί για το συλλογικό καλό (σε συνεργασία πάντα με την συντεταγμένη πολιτεία). Τα διαδικτυακά μαθήματα δεν υποκαθιστούν τη σχολική τάξη αλλά «είναι μια κάποια λύσις». Όπως θα έχετε ήδη ενημερωθεί από τη Διεύθυνση του σχολείου, βρισκόμαστε εν αναμονή της έναρξης εξ αποστάσεως μαθημάτων (σε πραγματικό χρόνο) μέσω ηλεκτρονικής πλατφόρμας του Υπουργείου. Ωστόσο, για να μη χαθεί κι άλλος χρόνος, αλλά κυρίως για να μη νιώθουν οι μαθητές μας μόνοι και αστήρικτοι, θα προχωρήσουμε – πάντα με την έγκρισή σας- σε αποστολή εκπαιδευτικού υλικού για τα παιδιά σας. Η αρχή θα γίνει με το μάθημα της Ιστορίας της Γ τάξης.

Παρακαλούμε λοιπόν να τους μεταφέρετε το παρακάτω μήνυμα…

Είμαστε στη διάθεσή των παιδιών σας για οποιαδήποτε βοήθεια χρειαστούν.

Αντωνία Δικαιάκου - Χαρά Φωτεινοπούλου

Αγαπημένα μας παιδιά!!!

Είμαστε σίγουρες ότι σας λείψαμε!!! Εσείς πάντως μας λείψατε πολύ!!!

Θα σας έλειψε και η Ιστορία… Ο Καποδίστριας, ο Τρικούπης, ο Βενιζέλος… Έτσι σκεφτήκαμε να κάνουμε κάτι γι’ αυτό…

Μελετήστε, λοιπόν, την ενότητα 31 του βιβλίου της Ιστορίας σας (σελ. 89 – 91) και παρακολουθήστε το video που θα βρείτε σ΄ αυτό το link:

<https://www.youtube.com/watch?v=xDWIvFuL7WQ&feature=youtu.be>

Έχετε χρονικό περιθώριο μέχρι την Τρίτη 24

 Μαρτίου 2020 (12 το βράδυ) για να γράψετε μια γραπτή εργασία 150 – 200 λέξεων, εμπλουτισμένη με εικόνες – φωτογραφίες ή video με θέμα σχετικό με τον 1ο Παγκόσμιο Πόλεμο. Εκτός από τα παρακάτω προτεινόμενα θέματα, θα μπορούσατε να ασχοληθείτε με κάποιο άλλο θέμα (φυσικά σχετικό με τον 1ο Π Π) που μπορεί να σκεφτήκατε μελετώντας το εκπαιδευτικό υλικό που σας δίνουμε.

Επισημάνσεις:

1. Η εργασία έχει τη βαρύτητα γραπτής εξέτασης (διαγωνίσματος)!!!

2. Δεν είναι υποχρεωτική, αλλά νομίζουμε ότι θα γεμίσει εποικοδομητικά τις ώρες της …καραντίνας!!!

3. Είναι αποκλειστικά ατομική!!! (επιβαλλόμενο άλλωστε!!!)

4. Θα τις παρουσιάσουμε όταν επιστρέψουμε (με το καλό) στο σχολείο, βραβεύοντας τις 3 καλύτερες (ανά τμήμα)!!!

5. Μπορείτε να χρησιμοποιήσετε αρχεία Word, Power Point ή οποιοδήποτε αρχείο σας βολεύει και είναι συμβατό με τα τεχνολογικά μέσα που διαθέτουμε οι περισσότεροι.

6. Οι εργασίες σας θα σταλούν στα e- mails μας. Δηλαδή: Γ1 και Γ2 στο foteino@gmail.com

Γ3 και Γ4 στο adoniadikaia@gmail.com .

Προτεινόμενα θέματα:

* Η ζωή στα χαρακώματα
* Η μάχη στο Βερντέν
* Η μάχη στο Σομ
* Ο στρατηγός Πετέν
* Οπλικά συστήματα – Χημικά όπλα
* Άρματα μάχης
* Αεροπλάνα - Αερόπλοια – Αερομαχίες
* Υποβρύχια - πλοία – στόλοι
* Ο ρόλος της γυναίκας στον πόλεμο – Χειραφέτηση
* Μαρτυρίες (επιστολές, συνεντεύξεις κλπ)
* Μέτωπα του πολέμου
* Αποτελέσματα του πολέμου

Συμπληρωματικό υλικό:

<https://www.youtube.com/watch?v=OOXrj6Vibig> : video για τον Α ΠΠ

<https://www.youtube.com/watch?v=Us7ZHQO3tiU&t=253s> : video για τον Α ΠΠ

<https://www.mixanitouxronou.gr/anakochi-ton-christougennon-otan-fantari-agnoisan-tous-stratigous/> :Χριστούγεννα στο μέτωπο 1914

<https://www.youtube.com/watch?v=6KHoVBK2EVE> :Χριστούγεννα στο μέτωπο 1914 – video

Γενική οδηγία για τα links: Αν χρησιμοποιείτε Η/Υ, με τον κέρσορα στα μπλε γράμματα κρατήστε πατημένο το CTRL ( ο κέρσορας γίνεται χεράκι) και κάντε αριστερό κλικ του ποντικιού για να μεταβείτε απευθείας στον παραπάνω δικτυακό τόπο.

Περιμένουμε την ανταπόκριση όλων σας!!!

Μας λείπετε πολύ!

Αντωνία Δικαιάκου – Χαρά Φωτεινοπούλου

Υ.Γ. Για οτιδήποτε χρειαστείτε είμαστε πάντα διαθέσιμες (το ξέρετε άλλωστε!) και στα κοινωνικά δίκτυα (messenger, Instagram κλπ)!

8ο Γυμνάσιο Νέας Σμύρνης 19-3-2020